
TENTAMEN  MEDICUM 


INAUGURALE 

DE 

ARTHRITIDE. 


PROCEMIUM. 

I.  D iviTiBus  et  otiosis  multa  et  acerba 
mala  sorti  sunt,  quae  eorum  felicitatem  ita 
temperant,  ut  horum  beatorum  vita  non  sit 
magis  expetenda,  quam  labore  sibi  victum 
quaerentium.  Eorum  animi  de  rebus  ad 
vitam  sustinendam  necessariis  minus  soliciti, 
longe,  lateque  vagantur,  atque  desideriis  mul- 
tis imaginariis,  perpetuo  torquentur  j coii- 

A 


2 


»E  ARTHRITIDE. 


PORA,  quam  vulgi,  labore  ct  inaeclia  mimis 
indurata,  dolorem  altius  sentiunt  et  morbis 
quibusdam  acerrimis  magis  obnoxia  sunt. 
Inter  hos,  arthritis  facile  princeps  est  recen- 
senda ; nam  vix  ullus  morbus  existit,  tot  et 
tam  varias  mirasque  scenas  in  corpore  agens. 

II.  Mox  in  parte  qualibet  sedem  tenacius 
capessens,  valdopere  excruciat ; febrim  ac- 
cendens, eam  tumore,  motus  impotentia,  no- 
dis, ulcusculis,  haud  raro  labefactat:  mox 
vage  in  corpore  aberrans,  fulminis  instar,  ex 
uno  in  alterum  locum  transvolat.  Aliquando, 
larvatam  faciem  prae  se  ferens,  alios  maxime 
discrepantes  morbos  mentitur : vel  post  lon- 
gas inducias,  levissima  de  causa,  ex  latibulis 
suis  prosilit,  et  hominem  specie  sanissimum 
prosternit. 

III.  Paucos  tamen  hujus  morbi  teterrimi 
vel  pudet  vel  piget  ,*  potius  pro  honore  habe- 
tur : Iis  exoptatur,  quibus  est  incognitus, 
utpote  eos  nobilitans,  de  eo  gloriantur  qui 
adhuc  leviter  experti  sunt,  mox  fatum  suum 
triste  ploraturi.  Etiam  Sy  de  nuamus,  ille 

alter  Hippocrates,  et  non  minus  modestia 
quam  ingenii  acumine  insignis,  illud  sibi  aliis- 
que mali  arthritici  sociis,  reputabat  pro  sola- 
tio,’  quod  reges,  duces  et  philosophos  pro  vic- 
timis praecipue  cooptavisset  podagra. 

IV.  Non  vereor  igitur,  me  inutilem  ope- 
ram aggressurum,  si,  lege  et  consuetudine 
permotus,  de  hoc  morbo  honorifico  et  singu- 
lari, quaestionem  instituam. 

CAPUT  I. 

DE  MORBI  DEFINITIONE. 

I.  Arthritis  a cl.  Culleno  his  verbis 
definitur:  “ Morbus  haereclitarius  oriens  sine 
causa  externa  evidente,  sed  praeunte  plerum- 
que ventriculi  affectione  insolita : pyrexia, 
dolor  ad  articulum,  et  plerumque  pedis  pol- 
lici, certe  pedum  et  manuum  juncturis,  po- 
tissimum infestus ; per  intervalla  revertens, 
et  saepe  cum  ventriculi,  vel  aliarum  interna- 
rum partium,  affectionibus  alternans.” 

II.  Haec  definitio,  etsi  objectionum  non 
plane  immunis,  omnium,  quae  nobis  adhuc  a 
nosologis  traditae  fuere,  optima  est.  Prae- 
clivitas  haereditaria  plerisque  in  exemplis  ad- 
sit, sed  an  hac  necessarium,  vel  perpetuum 
sit,  multi  dubitavere,  et  in  morbi  defini- 

tione  facile  praetermitti  potuisset.  Obser- 
vandum sit  quoque  morbum  statutis  inter- 
vallis redeuntem,  ad  sese  ab  aliis,  primo  in- 
sultu, discriminandum,  minime  conferre. 

III.  Sub  hoc  genere,  quatuor  species, 
nempe  podagra  regularis,  atonica,  retrograda, 
et  aberrans  complectuntur.  Prima  his  verbis 
descripta  fuit,  ‘‘  Inflammatione  vehementi 
per  paucos  dies  manente,  et  cum  tumore,  pru- 
ritu, et  desquamatione  partis  gradatim  rese- 
dente.” 

IV.  De  arthritide  typum  regularem  ser- 
vante paucis  disserere  aggrediar,  de  ejusdem 
phenomenis  anomalis  atque  incertioribus,  ta- 
citurus. 

CAPUT  IL 

DE  MORBI  HISTORIA. 

I.  Annales  omnium  gentium,  quibus  mo- 
res culti  fuere,  nobis  declarant  quam  aequo 

passu,  luxuria  et  podagra  simul  processerunt. 

\ 

Quibus  non  nimis  indulsit  fortuna,  et  labo- 
riose qui  vitam  transeunt,  ii  pene  omnino  hoc 
malum  ignorant. 

II.  Originem  antiquissimam  jactat.  Qui- 
dam auctores  mentionem  ejus  in  literis  sa- 
cris inveniri  existimant ; de  hoc  autem  nihil 
pro  certo  constat.  Ex  Hippocratis  et  Lu- 
ciANi  operibus  innotuisse  Graecis  mani- 
feste patet,  et  ex  Celsi,  Senecae  alio- 


* Seneca  podagrae  doloribus  cruciatus  fuit;  “ Dcli- 
nimenta,"  ait,  “ magis  quam  remedia  podagrae  mea  com- 

rumque,  malum  frequenter  sese  inter  Roma- 
nos ostendisse,  satis  constat* *.  Apud  ho- 
diernos pro  honore  habetur,  et  laxis  pas- 
sibus undique  vagatur. 

III.  Tempestatibus  vernali  et  autumnali  vic- 
timas ejus  aggredi  solet  podagra.  ^Syden- 
HAMUs  menses  Januarium  et  Februarium 
huic  sacros  vult;  aegrorum  tamen  plurima 
exempla  nobis  dantur,  qui,  omni  semestri, 
continuo  et  aliquando  mensis  eodem  die,  cor- 
repti fuere.  Festivitas  hyemis  genialis,  et 
veris  calor,  frigus  brumale  excipiens,  paroxr 
ysmum  iis  tempestatibus  forsitan  saepius  ac- 
cendant. Sed  quoad  accessionum  regulari- 
tatem,  vix  ullam  normam  observat.  Primo 
insultu,  semel  solummodo  per  duorum  triumr 


pono,  contentus  si  rarius  accedit,  et  si  minus  fera  mina- 
tur." De  Vita  Beata,  c.  17. 

* Plinius  contendit  podagram  morbum  fuisse  ex  alia 
regione  peregrinum.  “ Nam,"  ait,  “ si  Italiae  fuisset  an- 
tiquitus, Latinum  nomen  invenisset."  Plin.  Hist. 
Nat.  26.  10. 

t Tract.  de  Podagra,  p,  436. 

ve  annorum  spatium ; forsan  postea  semel, 
bis,  terve,  in  eodem  anno  regreditur.  PIoc 
funesto  malo,  aegri  quidam  tam  discrucian- 
tur, ut  vix  induciis  ullis  fruantur. 

IV.  Quo  vetustior  est  podagra,  eo  minus 
doloris  secum  ferre  consuevit;  trahit  tamen 
longius,  et  artus  quoque  magis  diutiusque 
debilitat.  Ubi  semel  accesserit,  pergit  ple- 
rumque aegrum  revisere,  per  reliquam  vi- 
tam. 

V.  Mares,  potius,  quam  foeminas,  aut  eu- 
nuchos, adoritur;  fuit  utcunque  haud  inex- 
pertus Romanas  inter  mulieres,  morbus*. 
Seneca,  earum  nimiae  indulgentiae  ac  luxui, 
hoc  phenomenon  attribuit  f,  et  memoravit, 
quod,  suo  tempore,  plurimae  foeminae  poda- 
gricae calvaeque  fuere,  nam  cum  virorum 
licentiam  aequaverint,  corporum  quoque  vi- 
rilium vitia  aequaverunt.” 


* Senecae  Epist.  xcv.  p.  600. 

t PjLiiNius  quoque  habet.  “ Podagra  morbus  rarior  so- 
lebat esse,  non  modo  patrum  avorumque  memoria,  verum 
etiam  nostra.^'  Ilist.  Nat.  1.  26'.  10. 

VI.  Heberdenus  * quoque  scriptum  re- 
liquit, foeminas  podagricas  haud  raro  inve- 
niri, et  exempli  meminit,  omnium  liberorum 
ex  parentibus  podagricis  ortorum,  filia  ex- 
cepta, qui  hujus  morbi  immunes  vixerunt. 
Foeminam  quamdam  cognovit,  quae,  eo  us- 
que podagra  vexabatur,  uti  ulcuscula  plura 
ex  concretionibus  cretaceis  traxerit,  quamvis 
inter  cognatos  suos,  ne  vestigium  ejus  un- 
quam sese  ostendisset.  Exempla  sunt  in  qui- 
bus, mares  intacti  evaserunt,  dum  ejusdem 
'familiae,  foeminae  morbo  illaquerenturf.  Fere 
eos  liberos,  qui,  parentibus  morbum  non- 
dum expertis,  nati  fuere,  praetermittit.  Pro- 
clivitate ad  podagram,  a parentibus  derivata, 
in  liberis  delitescat  morbus,  et  in  nepotibus 
sese  ostendat. 

VII.  Homines  quosdam  corpore  magno  et 


*■  Commentar,  de  Arthritide. 

t Observations  and  Enquiries  by  Benj.  Rush,  M.  D. 

B 

valido,  capite  amplo,  et  habitu  obeso  praedi- 
tos ; quibus  cutis  crassa,  et  densum  rete  mu- 
cosum, frequentius  invadit.  Raro  sese  os- 
tendit ante  vitae  acmen,  et  tunc  praecipue,  in 
ignaviae  et  luxui  deditis.  Cl.  Hererdeno, 
qui,  in  medicina  facienda,  consenuit,  nun- 
quam contigit  quemquam  vidisse,  quem  pro 
certo  pronunciaret,  podagram  ante  puberta- 
tem expertum  esse.  Morgagnius  tamen 
puellos  duos  se  vidisse  meminit,  qui,  infantia 
vix  peracta,  acerbis  articulorum  doloribus 
prehensi,  decumbebant ; sed  eorum  et  paren- 
tem et  avum  et  proavum  ille  noverat,  arthri- 
tidi obnoxios. 

VIII.  Temperamentum  cholerico  sangui- 
neum, affectibus  arthriticis  praecipue  obnox- 
ium fertur,  sed  de  hac  re  nihil  pro  certo  con- 
stat: temperamenta  variis  modis  et  prcpor- 
tionibus  tam  intime  inter  se  intermiscentur, 
ut  a se  invicem  vix  discriminari  possint. 

IX.  In  regionibus  calidis  ubi  per  cutem 
transpiratio  copiosa  est,  huiic  morbum  raro 

grassari,  nonnulli  scriptores  monuere*.  Eques 
Jaius,  teste  Alpino,  Aegyptios  qui  diae- 
ta vegetabili  plerumque  vescuntur,  eo  pluri- 
mum vexari,  meminit;  et  sicut  accepi,  Bra- 
-CHMANEs  apud  Indos,  qui  diaetam  anima- 
lem horrent,  doloribus  arthriticis  saepissime 
anguntur.  Aethiopes  operosi,  in  insulis 
Americanis  vitam  degentes,  nunquam  hoc 
malo'’inficiuntur  f.  Ita,  hac  in  re,  difficile 
est  verum  statuere. 

X.  Generi  humano  non  unice  propria  est 
podagra,  si  auctoribus  credendum  sit  :j:.  Se- 
cundum Loubetum,  equi,  canes,  et  aha  ani- 
malia nonnunquam  ea  afficiuntur. 

• ^ 

XI.  A IMorgagnio  etiam  accepimus,  tes- 


* Re/lections  and  Observations  on  the  Gout,  by  Sir 
James  Jay,  p.  33. 

t Mosely  on  Tropical  Diseases. 

J Sur  la  Maladie  de  la  Goutte,  p.  63. 

De  JUMENTORUM  PODAGRIS  ct  clo  mecHcamentis  cjuae 
contra  has  valent,  scripsit  Plinius,  lib.  xxii.  prope  fin. 
Quoque  Virgilius,  Georgic.  iii,  298. 

glacies  ne  frigida  laedat 

Molle  pecus,  scabieraque  ferat,  turpesque  podagras. 

tibus  quibusdam  veteribus  auctoribus  poda- 
gram epidemicam  fuisse,  et,  nullo  habito  dis- 
crimine, in  eunuchos,  mulieres,  pueros,  pu- 
ellas, itemque  caprarum  greges  grassatum 
fuisse,  et  per  viginti  annos,  promiscue,  loci 
incolas  invasisse 

XII.  Ad  articulorum  dolores  saepe  acce- 
dunt affectiones  calculosae,  et  ex  observationi- 
bus ili.  Morgagnii,  in  variis  epistolis  pro- 
positis, argumentisque  auctorum  recentiorum 
et  periculis,  hos  morbos  unam  et  eandem  ori- 
ginem agnoscere,  plane  patet  f. 

XIII.  Diu  et  aegris  et  ipsis  medicis  per- 
suasum fuit,  podagra  quasdam  alias  aegrota- 
tiones fugari  posse,  et  ejus  adventu  gauden- 
dum esse,  tanquam  quae,  omnia  fausta,  se- 
cum  latura  foret.  Ita,  hepate  torpido  exis- 
tente,  adsunt  animus  demissus  et  anxietas, 
quibus  podagrae  paroxysmus,  morbi  rnetas- 
tase,  mederi  existimatur.  In  epilepsiam  for- 


* Epistol.  S7>  Art.  4. 
t Morgagnii  Epistol.  b7>  29.  40.  et  42. 


DE  ARTHRITIDE. 


13 


san  inciderunt  alii,  ex  sensu  molesto  hepati- 
tidem  chronicam  stipante,  quam,  doloribus 
et  inflammatione  arthriticis  propulsari  posse, 
hi  autumant.  Morbi  continuatione  pluri- 
mum debilitatis  arthriticis,  hydrothorax  haud 
raro  supervenit,  et  hunc  morbum  removere 
paroxysmus  arthriticus  suspicatur*. 

XIV.  Verum,  tantillum  medicina  potest 
podagram  vel  creare  vel  concitare,  ut,  meo 
judicio,  ludat  operam,  quisquis  studeat,  af- 
fectum idiopathicum  quemvis  per  athritidem 
fugare. 

XV.  Multum  abest  quoque,  ut  arthritis 
animos  demissos  erigere,  et  mala  gravia  fu- 
gare queat ; quin  potius  languorem,  et  ma- 
lum urgens  augebit.  In  omnibus  exemplis 
his  citatis,  conatus  ad  paroxysmum  allicien- 
dum, vino,  aromaticis  volatilibus,  aquis  mi- 
neralibus, rarissime  succedit,  et  aeger  brevi 
ad  alias  medendi  methodos,  in  quibus  plus 
praesidii  sit  positum,  confugere  necesse  ha- 


* Darvvin.  Zoonornia,  tom,  W.  p.  459. 

bet.  Inter  plurimos,  quos  videt  Heberde- 
Nus,  quorumque  historias  literis  mandavit, 
duplo  plures  fuere,  in  quibus,  podagra  aliis 
morbis  supervenit,  sine  minima  earum  leva- 
tione, vel  in  quibus,  nova  mala  attulit  priori- 
bus ; quam  quibus  prodesse  visa  est : et  suo 
quidem  judicio,  quae  mala  podagrae  imputa- 
ta fuerunt,  multo  certius  ab  ea  profluxerunt, 
quam  quae  bona. 

XVI.  Interdum  quidem  fieri  videmus,  ut 
alii  morbi  conquiescant]  podagra  superveni- 
ente, quod  etiam  fit  accedentibus  febribus, 
paralysi,  asthmate,  variolis  et  insania ; quo- 
rum omnium  non  pauca  exempla  existunt, 
licet  hos  morbos  dixerit  nemo  salutares. 
Contra,  morbus  articularis  saepe  invadit  ver- 
tiginosos, asthmaticos,  fastidientes  et  melan- 
cholicos, quos  adeo  non  levavit,  ut  mala  eo- 
rum multum  exaspei'averit.  Porro  haec  om- 
nia in  nonnullis  aegris,  simul  cum  podagra 
semper  accesserunt,  et  per  totum  ejus  spa- 
tium perseveiaverunt. 

CAPUT  III. 

DE  MORBI  SIGNIS. 

I. ,  Sub  forma  affectionis  inflammatoriae, 

articulos  quosdam,  pedum  praesertim,  inva- 

/ 

dit  podagra.  Haud  saepe,  derepente  et  ex 
improviso  accedit,  sed  plerumque  eam  praece- 
dunt ventriculi  affectiones  insolitae,  veluti 
flatus,  cardialgia,  dyspepsia,  anorexia,  nausea, 
vomitio,  aciditas,  ventriculi  et  intestinorum 
doloribus  comitantibus,  vertigo,  tinnitus  au- 
rium. 

II.  Pedes  etiam  arescunt,  sudore  non  hu- 
mectantur,  et  praetersolitum  algent,  torpor 
etiam  cum  sensu  quasi  urticationis  alternan- 
te, eos  grassatur.  Inter  podagrae  praenun- 
cios  fidissimos,  musculorum  crurum  spasmi, 
ct  venarum  turgiditas  insolita,  recensentur. 

Nonnunquam  per  aliquot  dies,  antequam  pe- 
dum inflammatio  sese  ostenderit,  perstant 
haec  symptomata.  Pridie  diei  ejus,  in  quo 
paroxysmus  incipit,  cibi  appetentia  insolita 
, urget. 

III.  In  quibusdam  exemplis,  omnia  haec 
symptomata,  superveniente  diarrhoea,  remo- 
veri inventa  fuere:  hujusmodi,  morbi  resolu- 
tio rarissime  accidit,  et  in  plerisque,  paroxys- 
mus sic  formari  progreditur. 

IV.  Vespere,  frequentius  autem  circiter  se- 
cundam vel  tertiam  horam  matutinam,  aegrum 
invadit,  et  e somno  subito  excitat,  dolore  pe- 
dum alterutrum  praecipue  pedis  pollicem,  ta- 
lum aut  maleolum  afficiente.  Doloris  autem 
sedes  variabilis  est.  Cum  sensu  quodem, 

AQUAE  TANTUM  NON  FRIGIDAE  affusionem 

referente,  stipatur  aegri  angor ; ossibus  simul 
quasi  seorsum  distractis.  Statim  succedit 
rigoris  plus  minusve,  cum  horrore : dolore 
ingravescente,  sensim  levatur  et  hunc  subse- 
quitur pyrexiae  stadium  calidum,  aliquandiu 
cum  dolore  perstans.' 

V.  Post  aggressionem  primam  dolor  in  ho- 
ras intenditur.  Imagines  diversae  excogi- 
tantur, sub  quas,  dolores,  quibus  praedae  est, 
describere  possit  aeger. 

A wolf  noxo  gnaxvs  him,  noxv  a serpent  stings 

Partes  affectae,  ut  inquit,  extenduntur,  incen- 
duntur, roduntur,  secantur  vel  lacerantur; 
vel  si  quaevis  alia  figura,  cruciatus  picturam, 
adstantium  mentibus  exhibens,  aegro  occur- 
rit, illam  avide  captat  miser.  Incassum  mil- 
lies  conatur,  se  ipsum  jactando,  et  ex  alia  ad 
aliam  lecti  partem  volutando,  solatium  obti- 
nere. Intra  viginti  quatuor  horarum,  ex  pa- 

I 

roxysmi  prima  accessione,  decursum,  remis- 
sione subita  sed  fugaci  fruitur  aeger,  et  su- 
dore leni  erumpente,  sopor  fessos  complecti- 
tur artus.  Mane  pars  affecta  rubore  suffusa 
sese  ostendit,  et  tumida  facta ; dolorque  mul- 
tum imminutus. 


* Castlc  of  Indolence,  c.  1. 


C 


18 


DE  ARTHRITIDE. 


VI.  Cruciatu  post  viginti  quatuor  hora- 
rum lapsum  remisso,  aegro  tamen,  non  est 
cur  credat,  se  nunc  a malo  liberatum  fuisse. 

I 

In  tempus  longius  breviusve,  prout  aegri  aetas 
et  vigor  sese  habeant,  paroxysmi  regressum 
cum  pyrexia,  omni,  vel  omni  secundo,  vel 
tertio  vespere  expectare  debet;  iterum  sub 
galli  cantu  laevaturi : Ex  hujusmodi  acces- 
sionum serie,  constat  quod  anglice  dicitur 
a Jit  of  the  gout. 

VII.  Initio,  pedum  unus  afficitur,  postea 
alter,  et  aliquando  mutuo  patiuntur.  Partes 
affectae  non  raro  tam  acerrime  sentiunt,  ut 
vix  ac  ne  vix  quidem,  stragulorum  onus  sus- 
tinere possint  et  succussus  merus  ex  tabulati 
agitatione,  aegro  infestus  est. 

VIII.  Anorexia  per  totum  paroxysmum 
adest.  Alvus  plerumque  adstricta  est. 

IX.  Urina,  sub  paroxysmi  initium  a che- 
micis,  acidum  phosphoricum  liberum,  et  vix 
calcis  phosphatem  ullum  continere,  observata 

fuit  *.  Paroxysmi  autem  finem  versus,  acid- 
um phosphoricum  iterum  sese  liberum  grada- 
tim  ostendit,  urina  simul  sedimentum  subru- 
bicundum deponente.  Si  hoc  sedimentum  in 
corpore  subito  remaneat,  et  urina  simul  prae- 
cipitatum cum  hydrargyro  praebeat,  morbi 
regressus  novus  timendus  est.  In  diversis 
periculis  acel.  Crutckshanksio  subjectum, 
ex  acido  lithico,  calcis  pbosphate  et  residuo 
animali  quodam,  in  aqua  pura  parum  solubili, 
semper  constare  inventum  fuit.  Nonnulli 
putaverunt  illud  omnino  ex  acido  lithico  con- 
stare, sed  haec  materia  longe  minimam  ejus 
partem  constituit  f. 

X.  Sudores  podagricorum,  succos  vegeta- 
biles coeruleos,  rubore  sulfendendi  vim  possi- 
dere videntur ; quod,  ex  nonnullorum  senten- 


Vide  le  Journal  de  Medecine,  Juin  1786,  p.  476. 
t Philosophical  Magazine,  vol.  II.  p.  240. 

Systfeme  de  Connaissances  Chemiques,  par  Fourcroy, 
tora.  X.  p.  276. 

tia,  acidi  phosphorici  praesentia  efficitur,  vel 
secundum  aliorum,  acidi  lithici*. 

XI.  Remittente  paroxysmo,  partium  af- 
fectarum pruritus  molestus,  praecipue  inter 
pedum  pollices,  cum  desquamatione  furfuri- 
na  supervenit.  Nunc  cibum  appetit  aeger 
et  valetudine,  meliori  quam  antea,  dotibus- 
que animi  vividioribus  gaudet. 

XII.  Repetitos  ingressus  paroxysmorum, 
quorum  historia  fuse  jam  tradita  fuit,  exci- 
pit saepissime  renum  vel  vesicae  calculus  j'. 
Concretiones  quaedam  quoque  externe,  et 
frequenter  proxime  sub  cuticulam,  post  mor- 
bi decursus  reiteratos,  haud  raro ‘formantur. 
Hinc  artuum  motus  impeditur,  et  exercitio 


* Murray  Forbes  on  the  Gout  and  Gravel,  p.  S7- 
Tattershall.  thesis,  t)c  Calculi  et  Podagrae  Nexu, 

p.  22. 

Murraius  Prof.  Upsal.  de  Cognatione  inter  Arthri- 
tidem ct  Calculum  in  Opusc.  tom.  I. 

J.  P,  Franckii  delectus, -tom.  II. 

G.  Heberden  : Comm.  de  Arthritide. 

tum  temporis  molestissimo  si  non  impossibili, 
morbus  fomitem  sibi  praebet*. 

XIII.  Hae  duae  depositiones  ejusdem  mor- 
bi aeque  sequelae  sunt,  arctissime  inter  se 
connectuntur,  et  plurimas  dotes  similes  mu- 
tuo possident:  suspicabantur  ergo  medici, 
concretiones  ad  articulos  formatas,  et  vesicae 
renumque  calculos,  ex  eadem  substantia  con- 
stitutos esse.  Nonnullorum  auctorum  baud 
parvi  nominis  testimonia,  de  aquae  potassae, 
saponis,  et  calcis  aquae,  effectibus  salutaribus, 
in  utrisque  concretionibus  minuendis,  huic 

- opinioni  favebant. 

XIV.  Etiam,  ex  anatomicorum  observa- 
tionibus, in  cadaverum  arthritide  interempto- 
rum sectione,  fidem  mutuabatur  opinio. — 
Quod  Morgagnius  et  quidam  alii  de  con- 
cretionibus arthriticis  scriptum  reliquere,  uti 
a re  mea  non  alienum,  hic  succincte  enar- 
rabo. 


* Aliquando  ad  ovi  pullini  magnitudinem  increscunt.—? 
Vid.  Dahvvin  : Opere  Citato. 

XV.  De  SECTIONE  podagrici,  et  calculosi, 
Mo  RGAGNius  scribens,  monet,  in  renibus 
minimos  latitare  calculos ; nonnulli  nigri, 
aliique  albicantes,  sinuosi,  praeterea  cavi  fu- 
ere. Cute  sublata  ad  digitorum  articulos, 
illico,  in  membrana  tendines  obvolvente,  tar- 
tarea  materia  deprehensa  fuit,  quae  ex  albo  in 
ilavLim  colorem  vergebat.  Notandum  est, 
materiam  in  renibus  et  articulationibus  reper- 
tam, specie  similem  fuisse. 

XVI.  Addit  idem  auctor,  aurificem,  poda- 
gra quotannis  laborare  solitum,  petroleo,  nec 
semel,  imminente  jam  morbo,  pedes  inunxisse: 
morbum  quidem  arcuit,  sed  in  multo  graviores 
incidit  qui  abigi  non  potuerunt,  nisi  quam- 
plurima  ex  alvo  egesta  materia,  quam  ut  po- 
dagricam, facile  agnoscas;  quasi  ex  calce  erat 
aut  gypso  recens  coagmentato.  Loquitur  de 
Aumore  in  podagrico,  qui  sponte  disrupit,  os- 
tenditque  intra  corticem  ab  integumentis  fac- 

tam,  et  fibris  carneis,  nihil  nisi  materiem  quae 
calcem,  alibi  duram,  alibi  molliorem  referebat. 
In  episcopi  cujusdam,  subinde  nephriticis  do- 
lori bus  detenti,  cadavere,  Morgagnius.  iin- 
decim  lapides,  magnos  plerosqne  et  ramosos 
instar  corallii  invenit.  Sanctorius  a Moii- 


GAGNIO  citatus  inquit,  se  aliquando  vidisse, 
in  quadam  antiqua  gonagra,  phlegma  gyp- 
seum molle,  liquidae  calci  simile,  defluxisse 
ad  cutem,  qua  perforata,  liquidum  exiit. 

XVII.  Tempore,  quo  factae  fuere  hae  ob- 
servationes, anatomicorum  laboribus  non  ad- 
huc affulserat  chemiae  lumen.  De  concretion- 


um  natura,  quas  in  arthriticorum  cadaveribus 
detegebant,  ex  facie  habituque  externis  judi- 
cabant. Manifestum  est  utcunque,  quod  ana- 
lysi  chemicae  accurate  institutae  soli  in  potes- 
tatefuit.  hanc  quaestionem  expedire;  an  con- 


cretiones, articulos,  et  calculi,  arthriticorum 
vesicam  et  renes  infestantes,  ex  simili  materie 
nec  ne  componerentur.^ 


XVIII.  Talis  analysis  adhuc 
quando  nostras  Woollastox 


desiderabatur, 
us  operam  et 

ingenium  ejus  huic  indagationi  collocavit. 
Concretionum  arthriticarum,  cum  reagenti- 
bus chemicis,  quales  compertae  fuere  habitu- 
dines, breviter  enarrabo  *. 


DE  CONCRETIONUM  ARTHRITICARUM  DO- 
TIBUS CHEMICIS. 

XIX.  Molles  et  friabiles  sunt:  aqua  fri- 
gida minime  in  eas  agit,  sed  aqua  bulliens  ex 
iis  portionem  parvam  dissolvit.  Si  huic  so- 
lutioni acidum  addatur,  crystalli  vasis  lateri- 
bus apponuntur. 

,XX.  Hae  concretiones  in  potassa  omnino 
solubiles  sunt,  solutionis  alkalinae  actioni, 
calore  adjuvante. 

XXI.  Si  in  acidum  muriaticum  vel  sulphu- 
ricum  dilutum  immittantur,  soda  separatiH'; 


* Philosophical  Transactioiis,  ann.  1797. 

sed  acidum  uricum  manet,  et  colaturae  ope 
separari  potest. 

XXII.  Inter  liquidum  evaporandum,  sul- 

phatis  vel  muriatis  sodae,  crystalli,  secundum 

acidum  adhibitum,  formantur.  Residuum 

\ 

omnes  acidi  urici  dotes  possidet. 

XXIII.  Per  distillationem,  ammoniam, 

acidum  borussicum,  et  acidum  sublimatum 

. ScHEELii  evolvit.  In  acidi  nitrici,  parva 

/ 

quantitate  solutum,  colore  roseo  cutem  tin- 
git, et  si  evaporetur,  residuum  deliquescens 
restat.  In  potassa  solubile  est,  et  quovis  aci- 
do vel  ammonia  praecipitari  potest,  primo, 
gelatinis  conditione,  deinde,  in  pulverem  al- 
bidum decidens. 

XXIV.  Acido  urico,  soda  et  aquae  cali- 
dae paullulo  simul  trituratis,  massa  formatur, 
quae,  soda  superabundante  abluta,  concre- 
tionum arthriticarum  proprietates  chemicas 
possidet. 

XXV.  Si  chemicae  analysi  harum  concre- 
tionum satis  larga  copia  subjiciatur,  fibrarum 
vel  fluidorum  animalium,  portio  quaedam,  in- 

termista  detegeretur;  sed  quaecunque  mate- 
ries lieterogenea  in  concretionibus  arthriticis 
inveniatur,  proportio  ejus  minor  esset  quam 
quae,  conclusionem  hanc  generalem,  “ ma- 
teriem concretionum  arthriticarum,  sodam 
lithiatam  esse,”  labefactet. 

XXVI.  Haec  analysis,  periculis  Four- 
CROii  et  Vauquelini,  rata  fuit.  Ex 
eadem  materie  componuntur  vesicae  et  re- 
num calculi  quamplurimi,  uti,  ab  eorum  de- 
compositione  chemica,  inventum  fuit.  Vix 
opus  est  ut  memorem,  acidum  uricum  ple- 
rumque in  calculis  urinariis  reperiri,  et  pri- 
mum a ScHEELio  examini  subjectum  fuisse. 
Universae,  vesicae  et  renum,  concretiones  ab 
hoc  ILLUST.  CHEMico  dccompositac,  ex  aci- 
do urico  constare,  reperiebantur.  Inter  tri- 
cenos calculos  quoque  a Pearsono  analysi 
subjectos,  vix  unus  quidem,  qui  acidi  urici 
copiam  magnam  non  continebat,  repertus 
fuit ; et  eorum  pars  major,  praecipue  ex  hoc 

acido,  manifesto  formata  fuit.  De  calculis 
* 1- 

dissertatio,  auctoribus  Fourcroio  et  Vau- 

quelino,  monet,  ab  illis,  quingentos  calcu- 
los analysi  accuratae  subjectos,  et  in  eorum 
quamplu rimis,  acidum  uricum  detectum  fu- 
isse *.  , 


XXVII.  Parum  certi  constat,  de  modo, 
quo  formantur  hae  concretiones,  vel  de  for- 
mationis earum  causa  proxima.  Materies 
arthritica,  primo,  statu  fluido,  juncturis  de- 
poni videtur;  postea,  partibus  ejus  tenuiori- 
bus absorptis,  desiccari  et  condensari.  Hu- 
jusmodi depositiones  ad  ovi  pullini  magnitu- 
dinem increscant. 

XXVIII.  SwiETENius  existimat,  quod, 
per  repetitos  morbi  insultus,  sic  mutata  fu- 
erint vasa  secernentia,  sic  laesa  sit  ossium  fa- 
brica, ut  quod  reparando  ossi  destinatum 
fuisset,  ad  debita  loca  venire  nequeat;  ita 


* Vide  “ A System  of  Chemistry,^'  by  Thomas  Thom- 
son, tom.  iv.  p.  668. 

ad  vicina  loca  depositum,  tophos  podagricos 
constituit 

XXIX.  Cei.  H uNTERus,  concretionum 
formationem,  materiae  osseae,  arteriis  minu- 
tis nimis  copiose  secretae,  et  in  cartilagines 
atque  articulorum  ligamenta  depositae,  attri- 
buendam opinabatur. 

XXX.  Hodie,  satis  compertum  habemus, 
ossa  humana,  et  concretiones  arthriticas,  mul- 
tum in  earum  compositione  inter  se  distare, 
et  nemo  probe  explicare  potest,  quo  pro- 
cessu, harum  materiarum  inter  se  tam  diver- 
sarum, illam,  in  hanc  transmutare  possunt 
vasa  secernentia. 

XXXI.  Secundum  analysin,  a cel.  Hat- 
CHETTo  institutam,  .ossa  humana,  ex  calcis 

• phosphate,  gelati  ne,  calcis  carbonate,  cum 
calcis  sulphatis  pauxillo,  vix  enumeratione 
digno,  consistere  inventa  fuere  f.  Supra  vi- 


* Comment.  11261.  ita'quoque  putavit  cl.  Sauvaoes: 
in  Nosol.  Metiiod.  U m.  iii.  p.  9-  8. 

f Vide  Philosophical  Transactions,  anno  1800. 

sum  est,  concretiones  arthriticas,  ex  sociae 
urate,  cum  materei  animalis  gelatinosae  quan- 
titate parva,  constare. 

XXXII.  A quiete  protracta,  et  decubitu 
diuturno  in  dorsum,  cui,  ob  doloris,  sub  mo- 
tum, incrementum,  arthritici  aflfiguntur,  cal- 
culum saepissime  oriri,  verisimile  est.  Non 
arthritidi  soli,  sed  aliis  quoque  morbis,  de- 
cubitum supinum  longiorem  suadentibus ; uti 
paralysi,  ossium  fracturae,  uteri  haemorrha- 
giae, supervenire  solent  affectiones  renum  et 


vesicae. 

CAPUT  IV. 

DE  MORBI  CAUSIS. 

I.  Proclivitas,  vel  labes  quaedam  haeredi- 
taria  causarum  arthritidi  praedisponen- 
TiuM,  facile  princeps  recensetur.  A quibus- 
dam medicis  negatur,  profecto,  hunc  esse 
morbum  haereditarium.  Vix  operae  pretium 
erit,  argumenta  Cadogani  et  aliorum  re- 
fellere; quorum  validitas  natura  non  inni- 
titur, sed  potius  feraci  ingenio : si  auctori- 
tas aliquid  valeret,  ex  tempore  quo  floruit 
Hippocrates  ad  hunc  usque  diem,  plu- 
rimos scriptores  pro  sententia  huic  diversa, 
citare  possem. 

II.  Dum  labi  haereditariae  plurimum  tri- 
buimus, non  praetermittendum  est  medicos 
consentiisse  in  desidia  intemperantia,  animi 

perturbationibusque  vituperandis,  utpote  ad 
podagram  facile  predisponentibus, 

III.  Hippocrates  ante  bis  mille  anno- 
rum, inter  cives  ejus,  incitamentis  ad  inglu- 
viem adhuc  incognitis,  podagram  sanabilem 
esse  putavit.  Meminit  foeminas  rarissime  ab 
ea  invadi,  et  nonnisi  donec  post  menstrua 
illis  defecerint ; eunuchos  quoque,  ait,  neque 
podagra  laborare,  neque  calvos  fieri.  Testi- 
monium validius,  ad  luxus  et  desidiae  vires 

V » 

probandas  in  hoc  morbo  generando,  haud 
facile,  ex  historia  antiqua,  depromi  possit. 

IV.  Hanc  comparemus  Hippocratis  ve- 
nerabilis relationem  cum  ea,  quam  Galenus, 
post  eum  prope  sexcentissimo  anno  florens, 
memoriae  tradidit  *.  Tunc  Romanorum 
luxus  ad  summum  pervenerat,  et  mores  so- 
luti ac  victus  ratio  prava,  arthritidem  inter 
foeminas  et  eunuchos  vulgaverant.  “ Aetate 
Hippocratis,”  inquit,  “ pauci  podagra  la- 


* Galen.  iii  Aph,  Hippoc.  lib.  vi.  scct.  28. 

boi  abant,  propter  victus  moderationem  : nos- 
tris vero  temporibus,  usque  adeo  auctis  epulis 
ut  nihil  eis  addi  posse  videatur,  infinita  est 
podagricorum  multitudo.” 

V.  Seneca  quoque  mores  sui  seculi  car- 
pens, testimonium  scriptum  reliquit,  poda- 
gram etiam  inter  eunuchos  ac  foeminas  gras- 
satum esse,  dum  illi  voluptuosi  ac  desides  vi- 
tam degebant.  “ Maximus,”  inquit,  ‘‘‘  ille 
medicorum  et  hujus  scientiae  conditor*  foe- 
minis  nec  capillos  defluere  dixit,  nec  pedes 
laborare.  Atqui  hae  jam  et  capillis  desti- 
tuuntur, et  pedibus  aegrae  sunt.  Non  mu- 
tata foeminarum  natura  sed  vita  est:  nam 
cum  virorum  licentiam  aequaverint,  corpo- 
rum quoque  virilium  vitia  aequaverint  f.” 

VI.  Causis  predisponentibus,  jam  recensitis, 
addi  possunt  quae  sequuntur.  Conformatio 


* Hippocrates. 

t L.  Ann.  SeneCjE,  Epist.  xcv.  lib.  1. 

Non  minus  pervigilant,  non  minus  potant,  et  oleo  et 
mero  viros  provocant. 


BE  ARTHRITIDE* 


33 


eorporis  quaedam  specialis  supra  memorata, 
uti  caput  magnum,  rete  mucosum  densum, 
habitus  amplus  et  crassus.  In  sexu  virili 
ipso,  aliquod  inesse,  quod  ad  hunc  morbum 
procliviorem  reddit,  verisimile  est,  eodem 
modo  ac  sexiii  sequiori  nonnihil  proprium, 
proclivitatem  in  hysteriam  inducit.  Inge- 
nium acutum,  et  studia  durissima  et  protracta, 
maxime  nocturna,  ad  hunc  morbum  dispo. 
nunt.  Latenter  longis  meditationibus  con- 
trahitur  morbus.  V.ctus  lautus  opiparus. 

Vina  acidula  alba»,  potus  nimis  indulsus. 
Acidorum  abusus. 

VII.  Cl.  Darvvinus  monuit,  morbos 
omnes  alkoholis  ingurgitatione  nimia  fomitem 
ducentes,  ad  nepotes  transire  pronos  esse,  at- 


Les  vins  blanca  addes,  et  le  vin  de  Champagne  dis 
posent particnbirement a ia goutte.  Les  hopitau.x decetto 
province  soni  pleins  de  gcn,  a..a,„&  de  Ia  go„,.e  ‘t 
dautres  maladies  des  articulations-pinsieurs  aprts  un 

go«L  aaisis  de  Ia  ' 

madednino  P"  BaUTllae, 

du  gouvernement  Franfais.  Paris,  ISO?. 

•E 

que  causa  excitante  continue  admota,  gra- 
datim  in  pcjus  ruere,  donec  stirps  universa 
radicitus  ex  conspectu  abierit  *.  Hoc  ex 
Rushii  testimonio  etiam  elucet.  “ Indi- 
genae inculti  Americani  arthritici  exemplum 
audivi,”  inquit,  “ qui  oppidi  Pittsburghi 
degebat,  et  alterum  ego  ipse  eodem  morbo  la- 
borantem, in  hac  urbe  sanavi.  Quorum  am- 
bo vini  et  liquorum  meraciorum  abusui  tur- 
piter dediti  fuerant  f.” 

VIII.  Sydenhamus  notavit,  podagram 
eos  plerumque  senes  invadere,  qui,  postquam 
meliores  vitae  dies  mollius  ac  delicatius  tran- 
segerint, epulis  lautioribus,  vino  aliisque  li- 
quoribus spirituosis,  liberalius  indulgentes, 
tandem  ob  pigritiam,  aetatis  ingravescentis 
haud  raro  comitem,  ea  corporis  exercitia  pe- 
nitus omisere,  quibus  juvenes  assueverant. 

IX.  De  causis  excitantibus.  Quod- 
cunque vim  concoquendi  vel  mentis  energiam 


■*  Botanic  Garden,  tom.  ii.  p.  156.  Annot. 
Observations  and  Enquiries,  p.  140. 

debilitare  inservit,  huic  morbo  ansam  prae- 
beat: et  in  systemate,  causis  hujusmodi  jam 
recensitis  ad  arthritidem  praedisposito,  parox- 
ysmum accendere  causae  vel  laevissimae  haud 
raro  sufficiunt.  Ea,  quae  in  quibusdam  ex- 
emplis PRAEDISPONENTIA  Solumuiodo  siut, 
si  modo  ad  intensitatem  quandam  provecta 
fuerint,  facile  excitantia  fiunt. 

X.  Nemo  est  arthriticus,  qui  non  norit, 

N 

irae,  timoris,  aut  gaudii  motus  hunc  morbum 
allicere  potes  esse  *.  Cujusdam,  in  praelec- 
tionibus suis,  mentionem  facit  Gregorius 
noster,  cui,  nuncio  infelici  accredito,  parox- 
ysmus arthriticus  subito  redintegratus  fuit. 

XI.  Vehemens  studium ; cujus  exemplum 
in  se  expertus  fuit  Sydenhamus.  Dum 
tractatum  suum  eximium  de  hoc  morbo  scri- 
beret, repentino  ipsius  de  quo  ageret  mali  in- 
gressu, opus  abrumpere  coactus  fuit ; quod, 
nimio  studio  ejus,  tribuendum  putavit. 


♦ Vide  Morgagnii,  lib.  x.  epist.  57.  art.  x.  pro  si- 
mili exemplo. 

XII.  Ebrietas ; narcoticorum  usus  nimis 
frequens — pedum  sudantium  subita  refrige- 
ratio— in  lodicibus  non  penitus  exsiccatis 
dormitio* — equitatio  in  frigore  vel  sub  im- 
bribus— pleraeque  exanitiones  immoderatae — 
laesiones  accidentales.  Van  Swip:tenius 
hominis  exemplum  citat  podagrae  obnoxii, 
qui,  descendens  ex  curru,  pedem  leviter  dis- 
torserat, et  subinde  paroxysmo  arthritico  cor- 
reptus fuit.  Operae  vel  exercitationis,  prae- 
sertim in  longius,  mutatio  vel  omissio  subita; 
transitus  ad  victum  inassuetum,  a pleniore 
praesertim  ad  permodicum  et  tenuem. 

XIII.  Multae  aliae  causae  auctoribus  ci- 
tatae fuere,  sed  in  iis  investigandis  otium 
terere  prorsus  invitus  sum.  Infirmato  ven- 
triculo, illo  podagrae  fonte,  et  turbatis  ipsius 
functionibus,  omnia  quae  mentem  vel  corpus 
subito  vel  vehementer  commovent,  pro  causis 
excitantibus,  jure  haberi  possunt. 


* llusii,  Med,  Obs,  and  Enqidries. — tlie  case  of  Co- 
lonei Miles, 

XIV.  De  CAUSA  PROXIMA.  Arthritis  uti 
medicus,  haud  parvi  nominis,  nos  monuit, 
exemplum  praebet,  quam  longa  experientia 
ac  diligenti  cautela,  ad  morborum  indolem 
perscrutandum  opus  est.  Morbus  hicce  ex 
temporibus  antiquissimis  genus  humanum  et 
praesertim,  secundum  Sydenhamum,  men- 
tis altae  et  studiis  deditos  homines  invadit, 
quibus,  in  manibus  aeque  ac  in  voluntate 
fuit,  indicium  omne  quod  aut  ratio  dederit 
vel  fors  objecerit,  in  melius  vertere.  Attamen 
res  in  alta  caligine  nos  adhuc  latet,  nec  mi- 
rum est,  medicos  toto  coelo  inter  se  discre- 
pare. 

AITHN  AE  ATPEKEA  MEN  I2A2I  MOYNOI  0EOI*. 

XV,  Nonnulli  podagram  ad  systema  ner- 
vosum morbide  affectum,  et  peculiari  modo 
debilitatum  referunt,  et  hanc  in  sententiam 
ire  voluisse  videtur  Hebeudenus.  Muta- 
tio in  melius,  quae,  paroxysmo  finito,  subse- 


* Sic  enim  habet  Aretaeus,  de  hoc  morbo. 

quitur,  hunc  morbum  non  esse  generis  ner- 
vosi, indicaret : quippe  quod  morbi  omnes, 
nervosi  dicti,  corpus  admodum  debile  relin- 
quunt, adeo  ut  aeger  raro  aut  nunquam  vale- 
tudinem pristinam  recuperet, 

XVI.  Curiositas  cbemica,  quae  pollet  na- 
turae arcana  intima  penetrare,  hunc  nodum 
solvere  nisa  est ; phenomenorum,  quae  prae  se 
fert  morbus,  explicationem  hujusmodi  nobis 
dedere  Bertholletus  et  Forbesius 
Ille  irritationem  et  concretiones  depositioni, 
super  membranas  et  inter  articulos,  calcis 
pbospbatis  acidulati,  et  quae  non,  ut  debet, 
una  cum  urina  ex  corpore  redditur,  attri- 
buit. 

XVII.  Cum  nunquam  certe  probatum  fuit» 
hoc  acidum  in  concretionibus  arthriticis  ex- 
istere,  et  etiamsi  extiterit,  symptomatum 
morbi  rationem  reddere  non  sufficit,  mihi  con- 


* V.  Fourcroy,  Systemedes  Conn.  Chemiq.  tom.  x* 
Murray  Forbes,  On  the  Gout  and  Gravel,  p.  $3» 

silium  est  opinionem  cl.  Bertholleti  silen- 
tio praeterire. 

XVIII.  Forbesius  signa  arthritica,  ex 
acidi  lithici  depositione,  mediante  acido  alio 
in  primis  viis  redundante,  manifeste  oriri  pu-^ 
tat.  Acidum,  a quo  haec  praecipitatio  fit, 
phosphoricum  communiter  est,  cujus  quanti- 
tas, durante  podagra,  praeter  solitum  in  cor- 

/ 

pore  redundat. 

XIX.  His  aliisque  theoriis  chemicis  for- 
tasse objici  potest,  eas  principio  parum  firmo 
exstructas,  ad  morborum  causam  illustran- 
dam vix  quidpiam  contulere : quia  ex  aequo 
in  oinni  exemplo  verisimile  est,  acoris  vel 
acidi  cujusmodi  redundantiam  in  corpore,  se-  / 
quelam  potius  quam  morbi  causam  esse. 

XX.  Concedamus,-  argumenti  gratia,  et 
certe  nunquam  adhuc  probatum  fuit,  calcis 
phosphatem  vel  acidum  quodvis  a phospho- 
rico  liberatum,  in  arthriticis  redundare.  Hoc 
tamen  concesso,  non  est  cur  credamus  quaes- 
tionem nunc  omnibus  difficultatibus  vacare. 

Si -acidum  in  corpore  generatum  pro  causa 

proxima  habeatur,  neccsse  est,  ut  talis  causae 
effectus  et  actio  constanter  procederent, 
quamdiu  acidum  istud  in  systemate  delitu- 
erit. Quis  nescit,  omni  experientiae  et  obser- 
vationi quam  advorsa,  est  talis  inductio?  Do- 
lores per  totum  paroxysmum  invicem  cessant 
et  angunt. 

XXI.  Praeterea,  quomodo  secundum  ul- 
lam fluidorum  motus  legem  adhuc  philoso- 
phis perspectam,  vel  corporis  humani  fabri- 
cam anatomicis  adhuc  detectam,  possumus 
torminum  arthriticorum,  translationem  subi- 
tam, ex  una  ad  alteram  corporis  extremita- 
tem, celeriorem  fulgure,  explicare, 

XXII.  Iterum,  etiamsi  argumenti  causa, 
concederemus,  quod  propter  acidi  liberati  vel 
salis  depositi  acorem  irritantem,  (quae  mate- 
ries peccans,  ut  aiunt,  postea  cum  urina  ex 
corpore  egressura  est, ) cietur  podagrae  parox- 
ysmus ; quomodo  tunc  fit,  cathartici  medi- 
camenti exhibitionem  novum  paroxysmum 
aliquando  inducere,  etiamsi  paroxysmus  re- 
center perfectus  fuerit,  et  consequenter  secun- 

dum  talem  theoriam,  materies  morbifica  om- 
nino evacuata  fuerit  ? Morbi  regressus  tamen 
haud  raro  obtinuere  propter  artum  fortuito 
ictu  laesum,'  <vel  etiam,  teste  Heberdeno, 
culicis  morsu  *. 

XXIII.  Amplius  in  hujusmodi  theoriis  per- 
scrutandis progredi,  menti  recte  constitutae 
parum  oblectamenti,  praebere  possit : Inter 
se  discrepant  et  morbo  nullum  lumen  atfiil- 
gent.  De  re  tam  spissa  caligine  adumbrata, 
et  quam  sacro  tegit  involucro  natura, 
, nihil  praeter  vagas  bypotheses  extruere  pos- 
sumus. 

XXIV.  Mihi,  si  cum  caeteris,  conjectu- 
ram crudam  proferre  liceat,  tenere  haud  re- 
cusarem ; artuum  dolores  et  inflammationem, 
morbi  hujus  symptomata  solummodo  esse,  et 
ejus  veram  originem  ad  ventriculum  referen- 
dum. 

XXV.  Arthritidis  quaecunque  phenomena 
hoc  nobis  declarant.  Paroxysmus,  ventri- 


* Ejusd.  Comment.  de  Morborum  Hist.  et  Curat,  p.  46'. 

culi  affectione  insolita,  introducitur;  causae, 
quae  morbum  excitant,  proxime  in  ventricu- 
I Ium  agunt:  et  podagra  atonica  vel  recedens 
hic  loci  plerumque  sedem  capessit.  Huic 
visceri  insigni,  cum  reliquo  corpore  consen- 
sus intimus  est,  prae  aliisque  cum  extremi- 
tatibus. 

XXVI.  In  quodam  ventriculi  statu  mor- 
bido, mali  arthritici  fons  est  quaerendus ; ex 
consensu  mirabili,  qui  inter  organum  istud  et 
corpus  reliquum,  praesertim  autem  extrema, 
intercedit,  oriuntur  signa. 

XXVII.  Non  obstat  quo  minus  ventricu- 
lum pro  morbi  sede  vera  designemus,  etsi 
confitendum  sit,  nos,  ex  quibus  ventriculi 
dotum  sanarum  mutationibus  morbus  consis- 
tat, pro  certo  definire  non  aggredi. 


I 

CAPUT  V. 

de  diagnosi. 

« 

I.  Arthritidis  symptomata,  haud  raro 
tam  diversas,  ne  dicam  contrarias,  formas  sese 
mduunt,  ut  praesentia  ejus,  ab  quorundum 
aliorum  morborum  haud  facile  discriminari 
possit.  Experientia  quotidiana  nobis  demon- 
strat quod  nullae  fere  partes  sunt,  quas  non 
invadit,  et  tam  multi  morbi,  quos  mentitur  ; 
ut  de  eo,  donec  acessio  regularis  ad  extremi- 
tates, et  hinc  priorum  malorum  levatio  vel 
cessatio,  eorum  veram  originem  indicaverint, 
facile  hallucinari  possumus. 

II.  Morbi  latentis,  fallaces  hujusmodi  in- 
gressus, medici  judicio  practico  et  acumini  re- 
linquendi  sunt.  Mihi  propositum  est,  de  ar. 

THRiTiDE  regularem  typum  servante,  solum- 
modo disserere. 

III.  Rheumatismus  acutus  solus  arthri- 
tidem referre  videtur ; idcirco  meum  est,  in- 
dicia, quibus  a se  invicem  discriminari  pos- 
sunt hi  morbi,  monstrare;  etsi,  utriusque cri- 
teria  nonraro  intime  inter  se  intermiscean- 
tur. 

IV.  Corporis  proclivitas  quaedam  ad  ar- 
thriticum paroxysmum  alliciendum,  neces- 
saria videtur.  In  hoc,  differt  a rheuma- 
tismo. 

V.  Arthritidis  ingressus  ante  puberta- 
tem, exemplum  vel  rarissime  vel  nunquam 
occurrit ; infantuli  autem  saepe  rheumatis- 
mo acuto  vexantur. 

VI.  In  arthritide,  paroxysmum  febrilem 
praecedit  dolor : in  rheumatismo  contrari- 
um accidit. 

VII.  In  ARTHRITIDE,  pcdi  iiisidet  saepis- 
sime dolor : in  rheumatismo,  commissurae 
majores  uti  humerorum,  genuum  et  cubito- 
rum, usitatius  dolent. 

VIII.  Arthritis  ad  tempora  metita  quae- 
dam, recurrere  proclivis  est;  cujus  regres- 
sus, antea  monet  aegrum  affectio  ventriculi : 
haec  de  rheumatismo  non  obtinent. 

IX.  Dolores  arthritici  ad  deserendos  ar- 
tus et  ad  ventriculum,  pulmones,  cor  vel  ce- 
rebrum invadenda,  prolilives  sunt:  dolores 
rheumatici  raro  si  unquam  musculos  et  artus 
telinquunt,  ut  viscera  nobiliora  obsideant. 

X.  In  arthritide  alte  rubet  et  tam  acute 
dolet  pars  affecta,  ut  ne  vix  quidem  appul- 
sum levissimum  tolerare  possit : in  rheu- 
matismo acuto,  partis  affectae  sentiendi  fa- 
cultas, etsi  plurimum  aucta,  hujus  minime 
aequat,  et  cutis  non  alte  sed  leviter  solum  ru- 
bet*. 


* Arthritidem  esse  contagiosum  monuere  quidam 
auctores.  In  hanc  sententiam  ivisse  videntur  Boer- 
HAAVius  et  discipulus  ejus  Swietenius.  Pro  funda- 
mento suae  opinionis  exempla  laevia  et  ludicra  ex  quibus- 
dam scriptoribus  Germanicis  protulit  Swietenius,  et 
multa  fide  digna  mihi  non  videntur;  nunquam  autem  vidi, 
legi,  aut  accepi  rheumatismum  contagiosum  fuisse. 

CAPUT  VI. 

DE  PROGNOSI. 

I.  Quamdiu  dolor  et  inflammatio  in  ex- 
tremitatibus manserint  et  typum  regularem 
ARTHRITIS  servaverit,  infaustum  morbi  exi- 
tum tamdiu  non  locus  erit  timendi ; et  eo  cer- 
tius, si  aegri  systema  senio,  vel  intemperantia, 
non  debilitatum  fuerit,  neque  morbi  progres- 
sis accessionibus  labefactatum. 

II.  Amplius  de  hac  re  disserere,  mihi 
opus  non  est,  cur  enitar:  nam  confitetur  a 
medicis  prognosin,  omni  in  exemplo,  ab 
innumeris  nugis  pendere ; et  ludat  operam, 
quisquis  has  verbis  describere  studeat. 

CAPUT  VII. 

DE  METHODO  MORBUM  MEDENDI. 

I.  Duo  CONSILIA  methodus  medendi 
complectitur.  Primum  aegri  tractationem, 
saeviente  paroxysmo;  secundum  ea,  inter 
ejus  intervalla,  quae  aegro  conveniant,  spec- 
tat. 

II.  Non  mihi  in  animo  est,  ea  omnia  re- 
media, quae  in  alterutro  morbi  hujus  consilio 
efficacitatem  prodiderunt,  recensere:  ea  ta- 
men, ex  amplo  eorum  numero,  producere  fas 
erit,  quae  in  utroque  insigniores  virtutes  prae- 
stitisse repertae  sunt. 

III.  Diu  medicis  persuasum  fuit,  paroxys- 
mum arthriticum  nihil  amplius  esse,  quam 
naturae  corpus  reficere,  nisum  salutarem.  In- 
ter paroxysmum  sibimet  ergo,  pro  norma 

posuere,  parum  aliud  tentare  quam  ut,  aegrum 
in  statu  quieto  servandum  partem  que  dolen- 
tern  laneis  tegendam,  curent ; et  ei  ad  fauces 
humectandas  potum  refrigerantem,  praebe- 

N 

ant. 

IV.  Principio  inerti,  methodus  haec  inni- 
titur. Omnium  remediorum  quorum  ope  in- 
flammatio moderari,  aegrique  tormina  levari 
possent,  usum  perhibet : ex  quibusdam  exem- 
plis tamen,  satis  elucet,  praxin  admodum  diver- 
sam, si  caute  ea  adhibita  fuerit,  tuto  usurpa- 
ri posse.  Et  veniet  forsitan  dies,  cum  remedia 
refrigerantia  judicabuntur  non  tam  perniciosa 
esse  in  arthritide,  neque  in  rheumatismo  tam 
utilia,  quam  Tulgo  feruntur ; et  proinde  mor- 
bi utriusque  curationes  ad  se  invicem  pro- 
prius accedant  *. 

V.  Magnus  ille  Harveius,  circumeuntis 
sanguinis  repertor,  podagrae  paroxysmo  mi- 
nitante, immergendj)  sine  mora  crura  in  aquam 


* G.  Hebeuden:  Coraraent.  p.^  55. 

frigidam,  morbum  propulsare  solebat  Ad 
octogesimum  anuum,  tamen  vixit,  et  uon 
tam  morbo,  quam  senectute  extinctus  est. 
Ejusdem  praxeos  Smalli us  fautor  strenuus 
fuit,  et  in  proprio  corpore  similiter  pericula 
exhibuit  t-  Plurima  hujusmodi  exempla  fe* 
runtur,  quorum  eventus  felices  fuere 

VI.  Aegro  levamen  insigne  affert  frigus; 
C:i  loris  morbidi  reactioni  in  systema  obve- 
nit, et  paroxysmi  impendentis  vires  nonraro 
frangit 

VII.  Plerisque  in  exemplis,  aquae  frigi- 
dae usui  aerem  frigidum  praestare,  opinatur 
Rushius,  qui  monet  se  aegros  plurimos,  sum- 
mo cum  fructu,  pari  modo  tractavisse.  Fri- 
gus, sub  alterutra  forma,  adbibere  tutum  esse 
et  salutiferum  asserit.  Partes  affectas  laneis  in- 
volvere, ut  mos  est,  quasi  ineptum  vituperat. 


* Heberdeni  Comment.  de  Arthritide,  p.  45. 
t Medical  Observatioiis  and  Enquiries,  Vol.  VI.  p.  201. 
J Vide,  A Dissertation  on  the  Gout,  with  a varietv  ot’ 
Cases,  by  il.  Kinglake,  M.  D. 

VIII.  De  aquae  frigidae  usu  in  doloribus 
arthriticis  curandis,  multum  scriptum  reli- 
querunt ANTIQUI ; sed  hujus  vel  parum  me- 
mores vel  inscii,  sibi  famam  assequi  nuper  vo- 
luere quidam  auctores,  remedium  jamdudum 
neglectum,  quasi  novum  et  a seipsis  nuper 
inventum,  decantando. 

IX.  Termini,  quos  huic  dissertationi  posui, 
rem  nimis  curiose  indagare  impediunt.  Suffe- 
cerit mihi  probare,  remedium  jactatum  anti- 
quum esse.  Pauca  exempla  itaque,  quoniam 
hic  pertinere  videntur,  apponenda  duxi. 

X.  Antonius  Musa,  remedii,  de  quo  agi- 
tur, vim  mirabiliter  olim  illustravit.  Dolore 
arthritico  vexabatur  Augustus,  et  ad  sum- 
mam maciem  perductus  fuit,  curante  Ai mi- 
lio medico  *,  qui  eum  adeo  calidis  tractabat, 
ut  tectum  cubiculi  ejus  velleribus  muniret. 
Postea,  in  contrarium  versis  omnibus,  An-t 
TONius  Musa  I perfusiones  frigidas,  garga- 


* Suetonius,  in  Augusto,  c.  59- 
t De  Cruquius  in  Horat.  lib.  i.  ep.  15. 

lisniEta  et  potiones  acjuae  gelidae  imperato- 
ri praescripsit,  et  ita  eum  intra  breve  tempus 
sanavisse  dicitur.  Ob  quam  causam,  ab  Au- 
gusto usque  ad  sestertium  quadraginties,  ex 
. senatus  consulto,  accepit.  Statuam  quoque, 
aeie  collato,  juxta  signum  Aesculapii  po- 
suerunt. 

XI.  Aquam  gelidam  atFusam,  arthriticis 
prodesse,  habet  Celsus*  Cydnus,  Cili- 
ciae amnis  celeberrimus,  podagricis  mederi 
olim  existimatus  fuit,  sicut  apparet  in  epistola 
Cassii  Parmehsis  ad  Marcum  Anto- 
NiuM,  a Plinio  citata f. 

XII.  In  Anglia  qiioque,  diu  usurpatum 
fuit  hoc  remedium.  Exemplum  a Baynar- 
Do,  M.  D.  viro  et  claro  et  fide  digno,  qui 

floruit  Anna  Angliae  Regina  regnante,  nar- 
ratum, hic  pretermittere  nolo. 

XIII.  Rusticus  laborabat  sesquimestri  fere 
spatio,  immanibus  arthritidis  doloribus,  adeo 


* CoRN.  Celsi,  lib.  i.  g, 
t Plinii  Hist.  Nat.  lib.  xxxi 

ut  neque  pedibus  insistere  valeret.  Plurimis 
autem  incassum  ten tatis  remediis,  et  mercu- 
rialibus  saliva  inutiliter  mota,  misellus  ille 
tandem  ab  omnibus  istis  tam  saevis  sympto- 
matibus, vel  unica  in,  frigidas  nostras*  im- 
mersione ex  toto  liberatus,  ad  integram  sani- 
tatem restitutus  est : jussus  tamen  fuit,  firmi- 
oris efficaciae  causa,  iterato  bis  terve  in  eas- 
dem aquas  se  demittere. 

XIV.  Doloris  intolerantia  fortasse,  potius 
quam  ejus  praestantiae  ulla  certa  fides,  regi- 
minis tam  rudis  receptioni  contulit.  Etiam 
atque  etiam  excogitandum,  priusquam  arthri- 
ticis jubeatur;  ne  forte,  corpori  debiliori, 
aut  gravibus  malis  obnoxio,  aut  languido  ven- 
triculo, multo  plus  detrimenti  afferat,  quam 
fructum,  sub  dolorum  initio,  pollebat.  Quin 
utilitatem  brevem  et  fugacem  esse,  etiam  in 


* AcciditLoNDiNi  apud  Fontem,  dictum  Clericorum, 
qui  haud  longe  est  ab  Iselduno,  frequenti  vico,  aquis 
fricidis  celebris.  Vide  Gut.  Baxter  : Not.  in  Horat. 
Ep.  XV.  lib.  1. 

iis  robustis  qui  affusionem  bene  ferant,  mo- 
nuere medici,  fide  omni  dio-nissimi. 

XV.  Doloribus  amissis  et  morbo  depulso, 
brevi  revertit  fortasse  paroxysmus,  et  miserum 
acerbius  quam  antea  vexat;  aut,  quod  pejus 
est,  in  quandam  partem  nobiliorem  incumbit. 

XVI.  Dolorem  lenire,  imo  et  tollere,  non 
est  morbum  curare:  vafri  empirici  credu- 
lis aegris,  hoc  persuadent,  et,  inercede  ac- 
cepta, parum  soliciti  sunt  quid  im posterum  fiat. 

'X7II.  Quanta  sit  animi  potestas,  ad  cor- 
pus sanandum,  multa  exempla  nobis  quotidie 
declarant.  Vereor  tamen,  ne  pauci  inve- 
niantur, quibus  curationem  dolorificam  a 
CuLLENo  et  Rushio  aliisque,  haud  parvae 
famae  medicis  enarratam,  animus  sufficiet. 
A CuLLENo*  percontatum  fuit,  hominem 
ejus  familiarem,  nihil  efficacius,  ad  paroxys- 
mum  cohibendum,  valida  ambulatione,  ex- 
pertum fuisse.  Hac  praxi,  fortitudinem  sin- 


* Vide  Res  gestas  Soc.  Reg. 
P-  210. 


Med.  Edin.  Ann. 


1784, 

gularem  exigente,  felicissime  inter  vitam  diu- 
turnam usus  fuit.  Heberdenus  cum  pluri- 
mis familiariter  vixit,  qui  loco  paroxysmum 
quiete  et  lana  fovendi,  in  membris  movendis 
strenue  sese  exercebant.  Sensim  mobiliora  et 
robustiora  evaserunt,  et  tandem  nullo  detri- 
mento ad  ambulandum  valuere. 

XVIII.  Accepimus  quoque  aegros  jam  pe- 
dibus captos,  igne  vel  alio  periculo^  instante, 
membris  subito  ac  gnaviter  usos  esse.  Sed 
curationes  hujusmodi,  medicis,  ad  libitum, 
minime  sunt  proficiendae.  Exemplum  nota- 
bile tamen  a Rushii  fratre  narratum,  cu- 
jus testimonio  fides  omnino  debetur,  hic  loci 
praeterire  invitus  sum  *. 

XIX.  Rusticus,  ob  podagram  lecto  affixus, 
et  artus  movendi  omnino  impotens  jacebat. 
Temone  plaustri  per  fenestram  prope  quam  de- 
cumbebat, violenter  et  derepente  detruso,  ille 
adeo  exterritus  fuit,  ut,  morbi  gravis  omnino 
oblitus,  subito  e lecto  prosiluit  et  statim  pedi- 


* Vici.  Rusii.  Oper.  citat. 

bds  sese  contulit,  per  totum  domum  alte  voci- 
ferans, et  quid  fuit  in  causa,  undique  trepide 
quaerens. 

XX.  Paroxysmo  urgente,  athletico  detra- 
hantur sanguinis  unciae  decem  vel  duode- 

\ 

cem,  sed  per  hirudines  potius  quam  ferrum. 
Nollem  tamen  tenere,  omnes  arthritidis  pa- 
roxysmos, per  sanguinis  detractionem,  lenien- 
dos oportere : ex  indiciis  urgentibus  semper 
est  agendum. 

XXI.  Victus  tenuis,  regimen  refrigerans, 
lenes  evacuationes  usurpandae  sunt.  Ali- 
quando cibi  animalis  nonnihil,  et  vini  parvam 
quantitatem  ministrare  necessarium  sit,  prae- 
sertim, si  diaeta  lauta  olim  assuetus  fuerit 
aeger,  et  ventriculi  tonum  resolutum  fuerit. 

XXII.  In  paroxysmis  protractis,  aegrum 
somnus  fugere  solet,  et  vires  labent;  hic  opi- 
um et  cardiaca,  per  intervalla,  et  in  dosibus 
modicis  exhibita,  solamen  afferant. 

XXIII.  Cathartica  jubenda  non  sunt: — 
Tam  mei  ipsius  quam  aliorum  periculo  com- 
pertum habeo  catharsin,  quovis  horum  tem- 

porum,  ait  Sydenhamus  (sive  saeviente 
paroxysmo,  sive  in  intervallo  ut  paroxysmo 
venienti  occurratur)  administratam,  ita  parum 
votis  respondisse,  ut  malum  quod  debuit  aver- 
runcare atque  avertere,  accerseret.  Alvum 
mediocriter  solutam,  solummodo  necessarium 
est  servare. 

XXIV.  Praeter  sanguinis  missionem,  et 
regimen  antiphlogisticum,  perpauca  memora- 
tu digna  remedia,  ad  leniendum  morbi  dolo- 
rem, adhuc  reperta  fuere,  exceptis  istis  refri- 
gerantibus et  repellentibus,  quorum  usum  haud 
periculo  vacare,  supra  monui.  Cataplas- 
ma, ex  amylo  cum  cremoris  cerevisiae  quan- 
titate duplici  confectum,  topice  applicandum, 
laudat  Darvvinus.  Jubet  quoque  ma- 
teriem perspirabilem  cohibere  et  partem  do- 
lentem humidam,  flexilemque  servare  ocreolis 
ex  serico,  oleo  imbutis,  ut  dolores  arthritici, 
veluti  a cataplasmate,  exinde  laeventur. 

XXV.  Fortasse,  sub  paroxysmi  finem  ex- 
hibita remedia  talia,  dolore  jamjam,  sponte 
sua  cessuro,  aliquantulum  adjuvare  visa  fuere. 


DE  ARTHRITIDE. 


57 


Dubito  an,  saeviente  paroxysmo,  ullum  auxi- 
lium, praeter  spem  sanationis  fallacem,  saepe 
praebuerunt.  De  eorum  usu  nihil  bonum  pro 
certo  constat,  de  sequelis  eorum  autem  no- 
centibus, non  reticuerunt  medici  solertissimi. 
Sydenhamus  plurima  hujusmodi  remedia, 
tum  in  seipso  tum  in  aliis  expertus,  et  longa 
experientia  suffultus,  ea  omnia  quandoque 
nocere,  prodesse  nunquam  asseruit. 


r 

CONSILIUM  SECUNDUM. 


XXVI.  In  morborum  longorum  omnium 

curatione,  summa  victus  ratio  habenda  est, 

\ 

ne  quod  corpus  detrimenti  malique,  quam 
maximum  vero  auxilium  exinde  capiat : quo 
fiet  etiam  ut  facultas  illa  sui  ipsius  conserva- 
trix, in  omnibus  animalibus  insita,  totis  viri- 


li 

bus  contendat  morbum  excutere.  In  non- 
nullis morbis  quidem,  nihil  ulterius  medicina 
efficere  valet. 

XXVII.  • Igitur  in  morbo  arthritico,  opera 
quoque  danda  est,  ut  non  tantummodo  viten- 
tur quae  morbum  genuerint,  aluerintque,  ve- 
rum etiam  quaecunque  secundae  valetudini 
adversentur.  Indicatur  ideoque,  ut  aegri  va- 
letudo confirmetur,  appetitus  et  organa  con- 
coquendi roborentur.  Sic  morbi  vel  regres- 
sum praeveniamus,  vel  accessiones  lenire  ten- 
temus. 

XXVIII.  Satis  inter  medicos  consensum 
est  arthritidem  medicamentis^  quorum  effec- 
tus sunt  fugaces,  et  rarissime  systema  totum 
pervadunt,  non  esse  medendam.  Exercita- 
tio et  temperantia  optima  et  tutissima  media 
sunt:  eorum  ope,  morbi  recursui  precaveamus, 
et  corporis  vires  quas  aeger  incaute  fregerit, 
restituamus.  Exercitii  opus  non  est,  cur 
laudes  decantem.  Menti  hilaritatem  imper- 
tit, cursum  sanguinis  accelerat,  secretiones  et 
excretiones  promovet,  corpus  totum  firmat, 

ventriculum  roborat,  et  plethoram  amovet. 
Caeteris  exercitiis,  exquitatio  anteponenda 
est.  Sed  in  hoc,  aeque  ac  in  caeteris  regimi- 
nis partibus,  regularitas  et  moderatio  obser- 
vanda sunt, 

XXIX.  Quod  ad  diaetam  spectat:  tran- 
sitio nulla  subitanea  instituenda  est.  Com- 
pertum fecit  aegros,  ex  diaeta  lactea  derepen- 
te et  inconsulto  adhibita,  multum  damni  ce- 
pisse. Mutationes  etsi  non  simul  instituere, 
tamen  eas  constanter  observari  oportet.  Pa- 
rum commodi  ex  cujusvis  regiminis  usu  fu- 
gace, aegris  sperandum  est,  et  curatio  tam 
simplex  mentem  propositi  tenacem  exigit,  et 
fraenum,  luxuriosis  durum,  imponit.  Quae- 
nam victus  genera  cuique  aegro  conveniant, 
monstrare  non  aggrediar ; haec  prout  res  sese 
habeant,  dijudicanda  sunt  Diaeta,  ex  cibo 
animali  confecta,  plethoram  auget,  et  ex  ve- 
getabilibus solummodo,  corpus  debilitat ; ita- 
que ex  utrisque  composita,  potius  pro  re  na- 
ta, jubenda  est. 

XXX.  Potus,  ex  vino  aqua  diluto,  vel 
ex  aqua  et  lacte  commistis,  constare  debet. 
Potus  generosus,  punch,  anglice  dictus,  et 
vina  acidula  gallica  et  alia  quae,  propter  aces- 
centiam,  non  possunt  quin  noceant  ventri- 
culum, evitanda  sunt.  Valetudinaria  in  Cam- 
pania, Galliae  provincia,  implentur  aegris 
qui  arthritide  et  aliis  articulorum  morbis  vex- 
antur. Vinum,  quod  in  ista  provincia  pa- 
rant, late  celebratur  ad  curas  pellendas  et 
animos  demissos  erigendos*.  Cerevisia  te- 
nuis his  omnibus,  secundum  Sypenhamum, 

longe  praestat.  Ille  medicus  praestantissi- 

/ 

mus  ab  liquoribus  fermentatis,  effectus  salu- 
tares abstinentiae,  in  hoc  morbo  compertos 
habuit.  Si  medicaster,  pro  specifico,  ar- 
thriticis cerevisiam  tenuem  propinaret,  et  ab 
omni  alio  liquore  meraciore  eos  arceret,  ab 

I 

hac  peste  hominum  multa  millia. eriperet,  et, 


* Vide  Traite  des  Maladies  Goutteuses,  par  P.  J.  Bau-» 
TiiEZ,  tom.  i.  p.  202. 

uti  solertiae  premiiim,  divitias  amplas  cumu- 
laret 

XXXT.  Plorandum  est,  morborum  hunc 
indagatorem  magnum,  sua  ipsius  praescripta 
prosequi,  constantia  caruisse,  et  ita  non  doc- 
trinae, in  propria  persona,  exemplum  exhi- 
buisse. Cum  multorum  damno,  vinum  Ma- 
deirense  inter  paroxysmos  suadebat,  et  ipse 
periisse  perbibetur,  ipso  morbo  peremptus, 
quem  subjugare  pollebat. 

XXXII.  Darvvinus  jam  quadragena- 
rius, paroxysmum  arthriticum  ter  expertus, 
ab  omnibus  liquoribus  fermentatis  abstinere 
sese  obligavit : hac  abstinentia  usus,  per  quin- 
decim vel  sexdecim  annos,  ab  lioc  morbo  im- 
munis vixit.  Tunc  cerevisiam  tenuem,  cum 
aquae  pauxillo  vel  vinum  aqua  commistum, 
vel  potum  ex  pyris  vel  pomis  confectum  cum 
aqua,  assumere  incipiebat.  Paucos  post  men- 
ses, propter,  ut  ait,  hanc  indulgentiam,  eum 


Vide  Sydeniiam.  Oper.  loco  citato. 

clenuo  morbi  paroxysmus  revisit.  Hoc  in 
causa  fuit,  cur  iterum  ad  aquam  bibendam  sese 
contulit,  et  tempore,  quo  liaec  de  seipso  in 
opere  Zoonomia  dicto  enarrabat,  valetudine 
perfecta  per  viginti  totos  annos  gavisus  fuerat. 

XXXIII.  Dyspepsiae  indicia,  quibus  po- 
dagrici obnoxii  sunt,  antacidis  cum  laxanti- 
bus conjunctis,  melius  laevabuntur.  Hoc 
modo,  quoque  obstipationi,  antacidis  plerum- 
que inducendae,  occurritur.  In  aciditate  cor- 
rigenda, alkalia  fixa  quae  quoque  materiam 
concretionum  solvunt,  terris  absorbentibus  a 
quibus  nullum  hujusmodi  fructum  sperare 
possumus,  anteponenda  sunt. 

XXXIV.  Cum  CuLLENO  haec  medicamen- 
ta in  pretio  fuere,  et  arthriticarum  concretio- 
num partibus  componentibus  jam  compertis 
sententiam  ejus  confirmare  inservit. 

XXXV.  Aquae  mjnerales  praesertim  Ba- 
THONiAE  et  Buxtoniae  efficaccs  inventae 
fuere  in  solatio  praebendo,  et  flatus,  acores, 
dyspepsiamque  podagricis  tam  infesta  corri- 

gendo  et  amovendo*.  Sensum  pergratum 
earum  usus  aegro  impertit,  et  mobilitatem 
generis  nervosi  mitigat.  Dum  saevit  parox- 
ysmus utcunque,  minime  ad  eas  confugien- 
dum est. 

XXXVI.  Morbi  stadium,  maxime  ido- 
neum ad  has  aquas  exhibendas,  secundum 
Falconerum,  est,  ubi  symptomata  inflam- 
matoria magna  ex  parte  remiserunt ; atque 
debilitas  vel  systematis  atonia  ingruere  coe- 
perunt. 

XXXVII.  Febre  perstante,  aquae  ineptae 
sunt,  vel  potius  nocent. 

XXXVIII.  Emetica,  vix  opus  est  ut  me- 
morem, sunt  invite  exhibenda,  utcunque  ur- 
geant signa  dyspeptica.  Ventriculus  viscus 
est,  legibus  consuetudinis,  aeque  ac  corporis  . 
plurima  organa,  summopere  parens^  et  eme- 
ticorum usu  frequenti,  debilior  et  mobilior 
evadit. 


* Falconer  on  tlie  Bath  Waters,  p.  101. 

XXXIX.  Pulvis  Portlandicus  reme- 
dium est,  de  quo  hodie  fere  siletur,  et  ejus  non 
meminissem,  nisi  Commentariis  Heberdeni 
nuper  a filio  editis,  in  diem  iterum  proditum 
esset. 

XL.  Heberdeno  virtutes  hujus  pulveris, 
saepe  tantae  apparuere,  ut  operae  pretium 
esset  pericula  instituere,  ad  ea  corrigenda  et 
emendanda  quae  in  eo  prava  sunt.  Dum 
usus  ejus  obtinebat,  paroxysmus  arthriticus 
frequenter  imminutus  fuit,  vel  regressus  tem- 
pestatem solitam  neglexit. 

XLI.  Confitendum  est,  Heberdeni  lau- 
des cum  opinione  generali  minime  consen- 
tire. Veresimile  est  tamen,  effectus  delite- 
rios  huic  pulveri  aliquando  adseriptos,  me- 
dico ipso  qui  ad  conditionem  aegri,  inter 
pulverem  exhibendum  non  satis  animum  at- 
tenderat, potius  quam  medicamini  vitio  ver- 
tendos fuisse. 

XLII.  Specificum,  titulus  vafer  et  frau- 
dis plenus,  a fautoribus  suis  huic  pulveri  in- 

epte  inditus,  ad  famam  et  usum  deprimenda 
multum  forsan  contulit. 

XLIII.  Pro  dissertationis  coronide, 
mihi  perplacet  sententia  Hoffmanni,  de 
hoc  morbo  curando,  loquentis. 

“ Monendi  sunt  podagrici  ne  ullo  modo 
corpus  medicamentis  affligant,  sed  recti  vic- 
tus ratione  et  mediocri  diligentia,  articulo- 
rum dolores  vitari  posse  sibi  persuadeant 


FINIS, 


• Vide  Hoffm.  Op.  omn.  iom  ii.f.  345. 


erratum. 

Sect.  XIX.  pag.  59.  Vvo/ecit,  lege  fuit. 


